નવી દિલ્હીઃ ‘રક્ત જીવન છે..’ ‘રક્તદાન મહાદાન..’ જેવી વાતો દ્વારા રક્તદાન માટે લોકોને પ્રોત્સાહિત કરવામાં આવી રહ્યાં છે. પરંતુ તમને જાણીને નવાઇ લાગશે કે છેલ્લાં પાંચ વર્ષમાં ભારતમાં 28 લાખથી વધારે યૂનિટ લોહી અને તેના ઘટકોને નિરસ્ત કરી દેવામાં આવ્યાં છે. આ આંકડા દ્વારા દેશની બલ્ડ બેકિંગ સિસ્ટમની ગંભીર ખામી સામે આવી છે. જે દર્શાવે છે કે બ્લડ બેંક અને હોસ્પિટલ વચ્ચે કોઇ જ સમનવય નથી. મળતી માહિતી મુજબ જો તેની લિટરમાં ગણતરી કરવામાં આવે તો છેલ્લાં પાંચ વર્ષમાં 6 લાખ લીટરથી વધારે લોહી બરબાદ થઇ ગયું છે. ભારતમાં અંદાજે 30 લાખ યૂનિટ લોહીની ઉણપ રહે છે. રક્ત, પ્લાઝ્મા કે પ્લેટલેટના અભાવે ઘણા લોકોના મૃત્યુ પણ થયા છે.